Propunere surpriză pentru banca Rapidului: „A mai fost acolo. Are experienţă”
Ovidiu Herea s-a referit la posibilitatea ca Mircea Rednic să ajungă antrenor la Rapid din sezonul viitor.
Ovidiu Herea îl vede pe Mircea Rednic pe banca Rapidului
Acționarii Rapidului i-au dat termen lui Bogdan Lobonț până la finalul sezonului să readucă echipa pe linia de plutire, dar formația alb-vișinie a ajuns pe ultimul loc în play-off.
Fostul jucător rapidist Ovidiu Herea crede că Mircea Rednic este un bun înlocuitor. „Da, a mai fost acolo. Are experienţă, ştie să gestioneze situaţiile astea de criză. Nu ştiu ce să zic, cred că altele sunt variantele conducerii în momentul de faţă. Să vedem dacă va accepta şi nea Mircea Lucescu această ofertă”, a spus el, la Orange Sport.